ශ්‍රී ලංකා ක්‍රිකට් කණ්ඩායමේ බටහිර ඉන්දීය කොදෙව් තරග සංචාරය 2021

ශ්‍රී ලංකා ක්‍රිකට් කණ්ඩායම 2021 මාර්තු සහ අප්‍රේල් මාසවලදී බටහිර ඉන්දීය කොදෙව් සංචාරයක නිරත වූයේ ටෙස්ට් තරග දෙකකට, එක්දින ජාත්‍යන්තර (එදිජා) තුනක් සහ විස්සයි20 ජාත්‍යන්තර (වි20ජා) තරග තුනකට ක්‍රීඩා කිරීමටය. ටෙස්ට් තරඟ 2019-2021 අයිසීසී ලෝක ටෙස්ට් ශූරතාවයේ කොටසක් විය. සහ එදිජා තරගමාලාව සමාරම්භක 2020-2023 අයිසීසී ක්‍රිකට් ලෝක කුසලාන සුපර් ලීගයේ කොටසක් විය.

2021 පෙබරවාරි මාසයේදී, ශ්‍රී ලංකාවේ පුහුණුකරු මිකී ආතර් සහ පිතිකරු ලහිරු තිරිමාන්න ධනාත්මක කොවිඩ්-19 ප්‍රතිඵල ලබා ගත්හ. මේ හේතුවෙන් සංචාරය කල් දැමූ බවට මාධ්‍ය වාර්තා කිහිපයක්ම පළ විය. කෙසේ වෙතත්, පසුදින, ක්‍රිකට් බටහිර ඉන්දීය කොදෙව් (CWI) කැරිබියන් දූපත් වල සජීවී ක්‍රිකට් ප්‍රදර්ශනය කිරීම සඳහා ඔවුන්ගේ ඉදිරි විකාශන ගනුදෙනුව ප්‍රකාශයට පත් කරන ලදී, එය ශ්‍රී ලංකාවට ආකෘති තුනෙන්ම සත්කාරකත්වය ලබා දීමෙන් ආරම්භ විය. 2021 පෙබරවාරි 16 දින, ක්‍රිකට් මණ්ඩල දෙකම තරගමාලාව සඳහා දිනයන් තහවුරු කරන ලදී.

ශ්‍රී ලංකා ක්‍රිකට් ආයතනය ලසිත් මාලිංග වෙනුවට දසුන් ශානක ඔවුන්ගේ වි20ජා නායකයා ලෙස නිල වශයෙන් පත් කළේය. ශානක මීට පෙර 2019 ඔක්තෝම්බර් මාසයේදී පකිස්ථානයට එරෙහිව වි20ජා කණ්ඩායමහි නායකත්වය දරා ඇත. කෙසේ වෙතත්, වීසා ගැටළු හේතුවෙන් ශානක කණ්ඩායමේ සෙසු සාමාජිකයින් සමඟ සංචාරය සඳහා පිටත්ව ගියේ නැති අතර, වි20ජා තරඟ සඳහා ශ්‍රී ලංකා කණ්ඩායමේ ස්ථාවර නායකයා ලෙස ඇන්ජලෝ මැතිව්ස් නම් කෙරිණි. ශ‍්‍රී ලංකා ක‍්‍රිකට් නිවේදනයක් නිකුත් කරමින් කියා සිටියේ ශානකගේ වීසා ප‍්‍රශ්නය නිරාකරණය වූ පසු ඔහු කණ්ඩායම සමග එක්වීමට බලාපොරොත්තු වන බවයි.

2021 පෙබරවාරි 26 වන දින, බටහිර ඉන්දීය කොදෙව් සීමිත ඕවර තරඟ සඳහා ඔවුන්ගේ සංචිත නම් කරන ලදී. ක්‍රිස් ගේල් සහ ෆිදෙල් එඩ්වර්ඩ්ස් වසර දෙකකට පෙර සහ නවයකට පෙර අවසන් වරට ජාතික කණ්ඩායමට ක්‍රීඩා කිරීමෙන් පසුව වි20ජා කණ්ඩායමට නැවත කැඳවනු ලැබීය. 2021 මාර්තු 11 වන දින ක්‍රිකට් බටහිර ඉන්දීය කොදෙව් ආයතනය විසින් ජේසන් හෝල්ඩර් වෙනුවට ක්‍රේග් බ්‍රැත්වේට් ඔවුන්ගේ ටෙස්ට් නායකයා ලෙස විධිමත් ලෙස පත් කරන ලදී. බ්‍රැත්වේට් මීට පෙර බටහිර ඉන්දීය කොදෙව් කණ්ඩායම ටෙස්ට් තරග 7කදී නායකත්වය ලබා දුන්නේය.

2021 මාර්තු 2 වන දින ක්‍රිකට් බටහිර ඉන්දීය කොදෙව් ආයතනය විසින් සංචාරය සඳහා තරඟ නිලධාරීන් නම් කරන ලදී. සංචාරයට පෙර ටෙස්ට් තරග 19ක් සඳහා පිටියේ විනිසුරුවරයා ලෙස කටයුතු කර ඇති ජොයෙල් විල්සන්, සිය මව්බිමේ පළමු ටෙස්ට් තරගයට සහභාගි විය. ග්‍රෙගරි බ්‍රැත්වේට් ටෙස්ට් ක්‍රිකට් පිටියේ විනිසුරුවරයෙකු ලෙස ද සිය මංගල තරගය විනිශ්චය සිදු කළේය.

පළමු විස්සයි20 තරගය කඩුලු 4කින් ජය ගැනීමට බටහිර ඉන්දීය කොදෙව්වන් සමත් විය. ශ්‍රී ලංකාව දෙවැනි තරගය ලකුණු 43කින් ජය ගනිමින් තරගමාලාව සම කිරීමට සමත් විය. අවසන් තරගය කඩුලු තුනකින් ජයගත් බටහිර ඉන්දීය කොදෙව් පිල තරගමාලාව 2-1ක් ලෙස ජය ගත්තේය. පළමු එක්දින තරග දෙක ජයගත් බටහිර ඉන්දීය කොදෙව් කණ්ඩායම තවත් තරගයක් ඉතිරිව තිබියදී තරගමාලාවේ ජය හිමිවිය. ඔවුන් අවසන් තරගය කඩුලු පහකින් ජය ගනිමින් තරගමාලාව 3-0ක් ලෙස ජය ගැනීමට සමත් විය. ටෙස්ට් තරග දෙකම ජය පරාජයෙන් තොරව අවසන් වූ නිසා තරගමාලාව 0-0ක් ලෙස සම විය.

සංචිත 

සංචාරයට පෙර, ලහිරු කුමාර කොවිඩ්-19 සඳහා ධනාත්මක පරීක්ෂණයක් හේතුවෙන් ශ්‍රී ලංකා සුදු පන්දු සංචිතයෙන් ඉවත් කරන ලදී, ඔහු වෙනුවට සුරංග ලක්මාල් නම් කර ඇත. ශ්‍රී ලංකාවේ දසුන් ශානකට විස්සයි 20 තරග අහිමි වූයේ වීසා ප්‍රශ්න හේතුවෙන් ඔහුට සංචාරය කිරීමට නොහැකි වීම හේතුවෙනි. 2021 මාර්තු 5 වන දින ශ්‍රී ලංකා ක්‍රිකට් නිවේදනයක් නිකුත් කරමින් කියා සිටියේ ශානක එක්දින තරඟ සඳහා කණ්ඩායම සමඟ එක්වන බවයි. දෙවැනි එක්දින තරගයට පෙර ඇන්ජලෝ මැතිව්ස් සිය සංචාරයේ ඉතිරි කාලය සඳහා ශ්‍රී ලංකා සංචිතයෙන් ඉවත්ව ගියේ පවුලේ කරුණක් හේතුවෙන් යළි සියරට බලා යාමටය. තෙවැනි එක්දින තරගයට පෙර ඇන්ඩර්සන් පිලිප් බටහිර ඉන්දීය කොදෙව් සංචිතයට එක් කර ඇත.

2021 මාර්තු 12 වන දින ක්‍රිකට් බටහිර ඉන්දීය කොදෙව් පළමු ටෙස්ට් තරඟය සඳහා සංචිතය නම් කරන ලදී. රොස්ටන් චේස්, ජහ්මාර් හැමිල්ටන් හා චෙමර් හෝල්ඩර් අතිරේක සංචිත ක්‍රීඩකයන් ලෙස සහ ජේඩන් සීල්ස් සංවර්ධන ක්‍රීඩකයෙකු ලෙස නම් කර ඇත.

පුහුණු තරග

වි20ජා තරගමාලාව

1 වන තරගය

2 වන තරගය

3 වන තරගය

එදිජා තරගමාලාව

1 වන තරගය

2 වන තරගය

3 වන තරගය

ටෙස්ට් තරගමාලාව 
ප්‍රධාන ලිපිය : සෝබර්-තිසේරා කුසලානය

1 වන තරගය

2 වන තරගය

සටහන්

යොමු කිරීම්